Hun blev født i 1989 i Aarhus. Familien flyttede kortvarigt til Sønderborg, inden familen med tre mindre søskende slog sig ned i Odder. Her gik hun først på Rathlouskolen, inden hun blev student fra Odder Gymnasium. Da Sofie Lauridsen gik i 1.G. debuterede hun som skuespillerinde i Niels Malmros filmen Kærestesorger. Efter gymnasiet flyttede hun til London, hvor hun efter noget tid blev kontaktet af DR, der havde set hende til en casting som 14-årig. Hun blev ansat som tv-vært. Først i sommerprogrammet Sommer Summarum, senere MGP 09, og senest på DR Ultra. Sofie Linde debuterede i januar 2016 som vært for den niende sæson af DR1s underholdningsprogram X Factor. Hun udgav i 2018 en bog, "Fårking gravid - En fremmed flytter ind", som sætter spørgsmålstegn ved, om man overhovedet skal kunne lide at være gravid. Bogen er skrevet i en dagbogs lignende genre, og er en humoristisk fortælling om de livsforandringer, der følger med, når man som kvinde bliver gravid, stifter familie og skifter bane i livet.  Den 7. maj 2018, offentliggjorde Sofie Linde at hun stopper på Danmarks Radio, for at fortsætte med at lave X Factor på TV 2, som forinden har købt rettighederne til formatet.  Hun deltog også i sæson 3 på Kanal 5. Serien 5. Gear på rødt hold.  Privatliv Den 27. september 2016 offentliggjorde Sofie Linde og Joakim Ingversen, at de var blevet kærester. Hun afslørede i Natholdet den 31. januar 2017, at de var blevet forlovet. Den 13. august 2017 offentliggjorde de, at de skulle være forældre. Den 27. december 2017 blev det offentliggjort, at parret var blevet gift. Parret har et barn sammen.